
Text rozhodnutia
Súd: Krajský súd Bratislava Spisová značka: 10Cbs/4/2003 Identifikačné číslo súdneho spisu: 1003897997 Dátum vydania rozhodnutia: 01. 03. 2013 Meno a priezvisko sudcu, VSÚ: JUDr. Jarmila Glončáková ECLI: ECLI:SK:KSBA:2013:1003897997.18 Uznesenie Krajský súd v Bratislave v právnej veci žalobcu PROFI CREDIT Slovakia s. r. o., IČO: 35 792 752, Mliekarenská 10, Bratislava, zast. Šiška and Partners, s.r.o., Bratislava proti žalovanej E. A., bytom T. XXXX/XX, B., zast. Advokátska kancelária Machová, s.r.o., Skalica o 105.383,89 Eur, o čiastočnom späťvzatí žaloby takto r o z h o d o l : Súd ustanovuje Ing. Lenku Kováčovú, znalkyňu o odboru 090000 ekonómia a manažment, odvetvie 090200 personalistika na vypracovanie znaleckého posudku do 40 dní od právoplatnosti uznesenia v 3 vyhotoveniach. o d ô v o d n e n i e : Žalobca si žalobou podanou dňa 23.01.2003 uplatnil právo na zaplatenie 3.147.795,- Sk z titulu neoprávnene vyplatených čiastok mzdy za obdobie od 01.10.2001 do 31.12.2001 v sume 1.138.488,- Sk zaplatenie vyšších preddavkov na dani z príjmov fyzických osôb v sume 820.914,- Sk, neoprávnene vyplatenej mzdy za obdobie od 01.01.2002 do 30.06.2002 v sume 736.763,- Sk a preddavky na dani v sume 451.630,- Sk. Podľa ust. § 127 ods. 1 prvá a druhá veta OSP ak závisí rozhodnutie od posúdenia skutočností, na ktoré treba odborné znalosti, ustanoví súd po vypočutí účastníkov znalca. Súd znalca vyslúchne, znalcovi môže tiež uložiť, aby posudok vypracoval písomne. Vzhľadom k dokladom doloženým do spisu žalobcom v prílohe k podaniu zo dňa 17.09.2012 a zo dňa 15.10.2012 a vyjadreniu žalovanej zo dňa 30.10.2012, s prihliadnutím na dovtedy predložené doklady zo strany sporových strán týkajúcich sa mzdových nárokov žalovanej, súd rozhodol podľa ust. § 127 ods. 1 OSP ustanovil znalca z odboru ekonómia a manažment, odvetvie 090100 - účtovníctvo a daňovníctvo. Úlohou znalca bude zodpovedať na tieto otázky: 1. aká mala byť správne vypočítaná hrubá mzda žalovanej za mesiace október 2001, november 2001, december 2001, január 2002, február 2002, marec 2002, apríl 2002, máj 2002 a jún 2002 a sumárne za mesiace október 2001 až jún 2002 a sumárne za obdobie od októbra 2001 do júna 2002 2. aká mala byť správne vypočítaná čistá mzda žalovanej za mesiace október 2001, november 2001, december 2001, január 2002, február 2002, marec 2002, apríl 2002, máj 2002 a jún 2002 a sumárne za mesiace október 2001 až jún 2002 a sumárne za obdobie od októbra 2001 do júna 2002 3. aký je rozdiel medzi skutočne vyplatenou mzdou a tým, aká mala byť správne vypočítaná a vyplatená žalovanej za obdobie od októbra 2001 do júna 2002 4. aká vznikla strata žalobcovi, ak bola nesprávne vypočítaná mzda žalovanej za obdobie od októbra 2001 do júna 2002 Znalec vypracuje znalecký posudok písomne do 40 dní od právoplatnosti uznesenia a predloží ho súdu v 3 vyhotoveniach. Účastníci konania sú povinní poskytnúť potrebnú súčinnosť znalcovi, pri vypracovaní znaleckého posudku. Rozhodnutie bolo prijaté v pomere 3:0. Poučenie: Proti tomuto uzneseniu nie je prípustné odvolanie. Voči osobe znalca je možné podať námietky do 8 dní od doručenia uznesenia, ak nebudú podané, súd bude toto považovať za súhlas s ustanoveným znalcom.

